**1.ชื่อผลงาน** **การพัฒนาสมรรถนะการบันทึกทางการพยาบาล**

**2. สมาชิกในทีม** :

 1.นางสุนิตา ตันสมรส พยาบาลวิชาชีพ ประจำหอผู้ป่วยเด็ก

 2.นางกรรณิกา สุตนนท์ พยาบาลวิชาชีพ ประจำหอผู้ป่วยเด็ก

3**. หน่วยงาน** : หอผู้ป่วยในเด็ก โรงพยาบาลสมเด็จพระยุพราชกุฉินารายณ์

**4.ปีที่จัดทำ** : ประจำปี2560

**5. หลักการและเหตุผล**

บันทึกทางการพยาบาลมีความจำเป็นและสำคัญอย่างมาก สำหรับบุคลากรทางการพยาบาลโดยบันทึกทางการพยาบาลที่มีคุณภาพจะช่วยให้เกิดความครบถ้วนของข้อมูล สามารถนำข้อมูลจากการบันทึกมาใช้ร่วมกับกระบวนการพยาบาลเพื่อให้เกิดความเป็นระบบภายใต้ขอบเขตของวิชาชีพ รวมทั้งสามารถใช้ตรวจสอบข้อมูลต่างๆ และสามารถใช้เป็นหลักฐานทางกฎหมายได้ ซึ่งบันทึกทางการพยาบาลที่ถูกต้องและมีความครบถ้วนส่งผลให้การพัฒนาคุณภาพการดูแลผู้ป่วยมีความต่อเนื่อง นอกจากนี้ยังสามารถใช้เป็นเครื่องมือในการยืนยันคุณภาพการบริการพยาบาลให้เป็นไปตามมาตรฐานที่กำหนด ซึ่งในช่วงที่ผ่านมา ทางโรงพยาบาลได้ให้ความสำคัญกับการบันทึกทางการพยาบาลเป็นอย่างมาก โดยมีการประเมินระบบบันทึกทางการพยาบาลในทุกๆปี และจากการประเมินการบันทึกทางการพยาบาลของหน่วยงานกุมารเวชกรรมในปีที่ผ่านมา พบว่าร้อยละของความสมบูรณ์ของระบบบันทึกทางการพยาบาล เฉลี่ยได้ร้อยละ 66.5 ซึ่งไม่ถึงร้อยละ 80 ทั้งที่จำนวนคนไข้และกลุ่มโรคก็ไม่ซับซ้อน

 ดังนั้นทางตึกผู้ป่วยกุมารเวชกรรมจึงเล็งเห็นถึงความสำคัญและสนใจที่จะดำเนินโครงการพัฒนาสมรรถนะการบันทึกทางการพยาบาลขึ้น เพื่อให้การบันทึกทางการพยาบาลมีความสมบูรณ์ ก่อให้เกิดผลประโยชน์ ความถูกต้องสมบูรณ์ตามมาตรฐานทางการพยาบาล

**6. วัตถุประสงค์**

 1.เพื่อพัฒนาทักษะการบันทึกทางการพยาบาลให้มีความครบถ้วน ถูกต้องสมบูรณ์ตามมาตรฐานทางการ พยาบาล

2.เพื่อพัฒนาทักษะการบันทึกทางการพยาบาลให้ได้มาตรฐานตามแนวทางการตรวจประเมินคุณภาพการบันทึกเวชระเบียน

 3. เพื่อนำข้อมูลจากการบันทึกทางการพยาบาลไปใช้ในกระบวนการดูแลผู้ป่วยได้อย่างต่อเนื่อง

 **7. กลุ่มเป้าหมาย**

 พยาบาลตึกกุมารเวชกรรม

**8.เครื่องมือ**

**เครื่องมือประเมินผล**

- ตารางการประเมินผลของการบันทึกทางการพยาบาล

**9.การดำเนินงาน**

 1. รวบรวมข้อมูลจากการสอบถาม

 2. วิเคราะห์ปัญหาหรือความต้องการของเจ้าหน้าที่ตึกกุมารเวชกรรม

 3. วางแผนการจัดทำโครงการ

 4. เสนอโครงการกับหัวหน้างาน

 5. จัดเตรียมโครงการ

 **ขั้นตอนการดำเนินการ**

 1. ประชุมเจ้าหน้าที่พยาบาลเพื่อชี้แจงความสำคัญของการบันทึกทางการพยาบาลที่สมบูรณ์และรับทราบหลักการประเมินการบันทึกทางการพยาบาลและแนวทางการบันทึกทางการพยาบาลที่ถูกต้องตามกระบวนการพยาบาลวิชาชีพ

2. วิเคราะห์ปัญหาหรือความต้องการของเจ้าหน้าที่ตึกกุมารเวชกรรม

3. ดำเนินการตามแนวทางปฏิบัติในการบันทึกทางการพยาบาล

4. สุ่มประเมินบันทึกทางการพยาบาลทุกวันในเวรเช้า โดยพยาบาลหัวหน้าเวรพร้อมนิเทศแบบมีส่วนร่วมโดยใช้กระบวนการสุนทรียสนทนาในที่ช่วง Pre-post conference ของทุกวัน
5 .สรุปผลทุกเดือน พร้อมวิเคราะห์โดยหัวหน้างาน และแจ้งให้เจ้าหน้าที่ทราบเพื่อนำไปแก้ไขปรับปรุงต่อไป

**คำสำคัญ** การบันทึกทางการพยาบาล

**ประเภทผลงาน** R2R

**สถานะ เสนอโครงร่าง**